Zagreb, 1. rujna 2023.g.

**Z A P I S N I K**

sa **22. sjednice** Povjerenstva za odlučivanje o sukobu interesa održane dana 1. rujna 2023.g. godine u prostorijama Povjerenstva za odlučivanje o sukobu interesa, s početkom u 10,30 sati.

**PRISUTNI:** Aleksandra Jozić-Ileković, Ines Pavlačić, Igor Lukač, Nike Nodilo Lakoš

**ODSUTNA:** Ana Poljak

**Iz Ureda Povjerenstva:** Ivan Matić, Majda Uzelac i Daniel Žabčić

Predsjedava: predsjednica Povjerenstva za odlučivanje o sukobu interesa Aleksandra Jozić-Ileković.

Predsjednica Povjerenstva poziva članove da se izjasne o tome prihvaćaju li predloženi dnevni red. Utvrđuje se da članovi Povjerenstva jednoglasno prihvaćaju ovako predloženi dnevni red.

**Prelazi se na raspravljanje o 1. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-163/21, obveznik DARIO FRIŠČIĆ, Općinski načelnik Općine Kotoriba,** navodi kako je u navedenom predmetu Povjerenstvo pokrenulo postupak zbog moguće povrede članka 16. stavka 1. ZSSI-a, koja proizlazi iz prijenosa upravljačkih prava koja ima temeljem udjela u vlasništvu trgovačkog društva DORS PROJEKT d.o.o. na svoju suprugu. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 16. stavka 1. ZSSI/11 te da mu se za navedenu povredu izrekne sankcija obustave isplate dijela neto mjesečne plaće u ukupnom iznosu od 265,45 eura, koja će trajati 2 mjeseca, a izvršit će se u 2 jednaka uzastopna mjesečna obroka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Član Povjerenstva Igor Lukač kao izvjestitelj u predmetu **P-269/19, obveznik IVAN KIRIN, zastupnik u Hrvatskom saboru,** iznosi podatke i dokumentaciju koji su prikupljeni u predmetu i predlaže da Povjerenstvo donese odluku o pokretanju postupka zbog moguće povrede članaka 8. i 9. ZSSI-a, koja proizlazi iz propusta da po pisanom pozivu Povjerenstva u danom roku priloži odgovarajuće dokaze u odnosu na nesklad i nerazmjer između prijavljene imovine iz izvješća o imovinskom stanju dužnosnika podnesenih 20. studenog 2016. i 20. kolovoza 2020. u dijelu izvješća „Podatci o ostalim prihodima“, te stanja imovine kako proizlazi iz podataka pribavljenih od nadležnih tijela.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Član Povjerenstva Igor Lukač kao izvjestitelj u predmetu **M-142/23, na zahtjev obveznika TOMISLAVA BATURA, ravnatelja Lučke uprave Ploče,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se daje na sjednici.

Otvara se rasprava.

Predsjednica Povjerenstva navodi kako smatra da se radilo o poslovnom odnosu i da treba postupiti po članu 23. stavak 6. ZSSI-a te daje protuprijedlog da Povjerenstvo obvezniku da mišljenje u kojem će uputiti obveznicu Ivanu Šalinović Radaljac da je dužna osobno zatražiti suglasnost Povjerenstva.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Članica Povjerenstva Ines Pavlačić kao izvjestiteljica u predmetu **M-144/23, na zahtjev obveznika IVICE KOVAČEVIĆA, općinskog načelnika Općine Jakšić,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Član Povjerenstva Igor Lukač kao izvjestitelj u predmetu **M-147/23, na zahtjev obveznika ROBERTA MEGLIĆA, općinskog načelnika Općine Šenkovec**,iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

Predsjednica Povjerenstva konstatira da je sjednica završena. Prelazi se na postupak glasovanja. Na temelju članka 44. stavka 3. Zakona o sprječavanju sukoba interesa postupak glasovanja zatvoren je za javnost.

Sjednica je završena u 11,10 sati.

**Zapisnik sastavio**

**tajnik Povjerenstva: Predsjednica Povjerenstva:**

**Ivan Matić, dipl.iur. Aleksandra Jozić-Ileković, dipl.iur.**